CELEX: C2007/117/20
Language: da
Date: 2007-05-26 00:00:00
Title: Sag C-136/07: Sag anlagt den 7. marts 2007 — Kommissionen for De Europæiske Fællesskaber mod Kongeriget Spanien

26.5.2007   
            
            
               DA
            
            
               Den Europæiske Unions Tidende
            
            
               C 117/13
            
         Sag anlagt den 7. marts 2007 — Kommissionen for De Europæiske Fællesskaber mod Kongeriget Spanien
   (Sag C-136/07)
   (2007/C 117/20)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved H. Støvlbæk og R. Vidal Puig, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i henhold til Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed (1) og af Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF (2) hvad angår adgangen til erhvervet som flyveleder.
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   
               1)
            
            
               Direktiv 89/48/EØF gælder for adgangen til og udøvelsen af erhvervet som flyveleder i Spanien, eftersom
               
                           —
                        
                        
                           alle de eksamensbeviser, certifikater og autorisationer, der kræves for at udøve erhvervet som flyveleder i Spanien, er »eksamensbeviser «i direktiv 89/48/EF's forstand
                        
                     
                           —
                        
                        
                           erhvervet som flyveleder er et »lovreguleret erhverv «i direktiv 89/48/EF's forstand.
                        
                     
         
               2)
            
            
               Til trods herfor har Kongeriget Spanien ikke truffet de nødvendige foranstaltninger for at gennemføre direktiv 89/48/EF for erhvervet som flyveleder.
            
         
               3)
            
            
               Kongeriget Spanien har også tilsidesat sine forpligtelser i henhold til direktiv 92/51/EØF, idet
               
                           —
                        
                        
                           direktiv 92/51/EØF finder anvendelse for erhvervet som flyveleder
                        
                     
                           —
                        
                        
                           Kongeriget Spanien har ikke truffet de nødvendige foranstaltninger for at gennemføre direktiv 92/51/EØF for erhvervet som flyveleder.
                        
                     
         
               4)
            
            
               Europa-Parlamentets og Rådets direktiv 2006/23/EF af 5. april 2006 om et EF-flyveledercertifikat (3) indfører en ordning for gensidig anerkendelse af flyveledercertifikater, der udstedes i henhold til nævnte direktiv. Medlemsstaternes frist for at efterkomme direktivet udløber dog først den 17. maj 2008. Indtil denne dato finder direktiv 89/48/EØF og 92/51/EØF derfor fortsat anvendelse for adgangen til og udøvelsen af erhvervet som flyveleder i Spanien.
            
         
      (1)  EFT L 19, s. 16.
   
      (2)  EFT L 209, s. 25.
   
      (3)  EUT L 114, s. 22.